Ljubov Rebane

Ljubov Rebane (1953. aastani Šagalova; 6. september 1929 Leningrad – 13. juuni 1991) oli Eesti füüsik. Ljubov Rebane lõpetas 1947. aastal Leningradi 78. Keskkooli ja 1952. aastal Leningradi Riikliku Ülikooli füüsikaosakonna kiitusega. Kaitses 1962. aastal Tartu Riiklikus Ülikoolis füüsika-matemaatika kandidaadi väitekirja teemal "Взаимная связь концентрационного и температурного тушения люминесценции в некоторых щелочногалоидных кристаллофосфорах" ning 1974. aastal Leningradi Riiklikus Ülikoolis füüsika-matemaatika doktoritöö "Простые молекулы как центры люминесценции в кристаллах". Töötas aastatel 1955–1964 TRÜ-s (assistent), 1964–1981 Eesti NSV TA Füüsika Instituudis (a-st 1966 vanemteadur, 1974–1976 kristallide spektroskoopia sektori juhataja), 1981–1991 Eesti NSV TA Keemilise ja Bioloogilise Füüsika Instituudis (1981–1986 vanemteadur, 1986–1991 peateadur), 1980–1991 ühtlasi TRÜ ja FI laseroptika ühiskateedri professor. Ta uuris molekulide ja kristallide spektroskoopiat, valguse sekundaarkiirgust, selektiivspektroskoopiat ja kõrgtemperatuurset ülijuhtivust. Oli üks lisandispektrite püsisälkamise avastajaid. 1975. aastal pälvis Eesti NSV riikliku teaduspreemia. 1986. aastal pälvis NSV Liidu riikliku teaduspreemia koos Rein Avarmaa, Anšel Gorohhovski, Roman Personovi, Boris Harlamovi, Jevgeni Alšitsi, Ljudmila Bõkovskaja, Vladimir Maslovi, Jaak Kikase ja Konstantin Solovjoviga töödetsükli "Spektrite püsisälkamine ja keerukate molekulide selektiivspektroskoopia" eest. Avaldas umbes 120 teadustrükist. Tema nimel on 8 autoritunnistust. Kirjutas peatükid kolmes monograafias. Vanemad olid teadlased (keemikud). Isa Aleksandr Šagalov pälvis Stalini teaduspreemia. Ljubov Rebane oli füüsik Karl Rebase abikaasa, füüsikute Aleksander ja Inna Rebase ema. Концентрационное и температурное тушение люминесценции в некоторых щелочногалоидных фосфорах, активированных серебром. // Изв. АН СССР, сер.физ., 1961, 25, 345-346; Luminescence and spectroscopy of small molecular ions in crystals (kaasautor K. Rebane).// in: Optical properties of ions in solids, Plenum Press, N.Y., London, 1974, p. 227-246; Выжигание провала в контуре чисто электронной линии в системах Шпольского (kaasautorid A.A. Гороховский, Р.К. Каарли). // Письма в ЖЭТФ, 1974, 20, 7; Low-temperature photostimulated reorientations of molecular centres O2- in CsBr and S2 – in KI from the data of polarized luminescence. (kaasautor A.B. Treshchalov) // J. Luminesc., 1976, 12/13; Комбинационное рассеяние света на примесных центрах в кристаллах (kaasautorid K. Rebane, G. Zavt).// raamatus Современные проблемы спектроскопии комбинационного рассеяния света. Наука, Москва, 1978, с. 103-149; Low-temperature spectroscopy of organic molecules in solids by photochemical hole burnung (kaasautorid A.A. Gorokhovskii, J.V. Kikas). // Applied Physics, 1982, 29; Определение параметров многомодового вибронного взаимодействия по низкотемпературным профилям возбуждения резонансного рассеяния света. Пример кристалла K Br : MnO4 – (kaasautor Г.Э. Блумберг). // ЖЭТФ, 1988, 94, 11; Basic principles and methods of persistent spectral hole-burning (kaasautor K. Rebane). //In: Persistent Spectral Hole-Burning: Science and Applications, ed. W.E. Moerner. Topics in Current Physics, vol.44, Springer-verlag, Berlin-Heidelberg, 1988, p.17-77. ENE 6, lk.442; EE 8, lk. 67; EE 14, lk. 418 O развитии физики в советской Эстонии за годы 1945-1966. АН ЭССР ИФиА, Тарту, 1968. с. 120-121 Nõukogude Naine, 1974, nr.4, lk. 18-19 Оптика и Спектроскопия, 72, 1992, lk. 519; EE 14: 418. "Ljubov A. Rebane". Physics Today. 1992. Vaadatud 23. augustil 2023. "Meie füüsikute avastusi". Kodumaa : nädalaleht, nr. 48. 5. detsember 1990.